
Parlamentul  României

Camera  Deputaţilor

Comisia pentru industrii si servicii

Bucureşti, 28.03.2006
                                                                                                Nr.23/51/2006
AVIZ
asupra proiectului de Lege pentru ratificarea Acordului de împrumut între România şi Banca Europeană pentru Reconstrucţie şi Dezvoltare, pentru finanţarea Proiectului de construcţie a variantei de ocolire a municipiului Constanţa, semnat la Bucureşti la 7 decembrie 2005



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 201 din 22 martie 2006, pentru aviz la Comisia pentru buget, finanţe şi bănci, cu proiectul de Lege pentru ratificarea Acordului de împrumut între România şi Banca Europeană pentru Reconstrucţie şi Dezvoltare, pentru finanţarea Proiectului de construcţie a variantei de ocolire a municipiului Constanţa, semnat la Bucureşti la 7 decembrie 2005.



Proiectul de construcţie a variantei de ocolire a municipiului Constanţa face parte din proiectul de construcţie a autostrăzii Cernavodă Constanţa. Costul total al proiectului este de 212,24 milioane EURO din care 145 milioane EURO reprezintă valoarea împrumutului.



Proiectul de lege a fost avizat favorabil de Consiliul Legislativ, cu nr.352 din 8 martie 2006.

Examinarea proiectului de lege a avut loc în şedinţa comisiei din data de 28 martie 2006.



La lucrări au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.
PREŞEDINTE,

Dan Ioan Popescu

Expert,

Daniel Bădina

